लामो समय विद्युत् विकासमा काम गरेका ऊर्जा इन्जिनियर शर्मा खानेपानी मन्त्रालयदेखि राष्ट्रिय पुन:निर्माण प्राधिकरणमा समेत काम गरे । प्रशासनिक अनुभवको अभाव र चुनौती सामना गर्ने क्षमताको कमीका कारण उनको कार्यक्षमतालाई औसत कोटिमा लिइन्छ । उनले कुनै निकायमा विशेष छाप छाड्न वा अतिरिक्त पहलकदमी लिन सकेको पनि देखिँदैन । दैनिक प्रशासन चलाउनु र विवादबाट टाढा रहन खोज्नु उनको विशेषता हो ।
